酬惠米詩
作者：金地藏
朝代：唐

paragraphs: 棄却金鑾衲布衣，修身浮海到華西。
原身自是皇太子，慕道相逢柯用之。
未敢叩門求地語，昨叨送米續晨炊。
而今飱食黃精飯，腹飽忘思前日飢。
（以上《嘉靖池州府志》九）（〖1〗周贇《九華山志》卷十考訂此詩與李白次韻詩皆爲僞作，其說云：「無論太白時未有次韻之習，金地藏未爲天子第，此等詩真令人見而欲嘔。
曾學爲詩者亦不鄙俚至此，此幷未嘗學爲詩而托名太白地藏者也。
」幷據費冠卿《化城寺記》，考金地藏爲新羅王子而非世子，卒于貞元十一年，壽九十九，應生於武后神功元年。
）。